EkBass/fiwiki-20250220-pages-articles huggingface dataset:
Nemyšljan piiri

Nemyšljan piiri () on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Piiri käsittää Harkovan itäosassa sijaitsevan alueen. Piirin pinta-ala on 31,07 neliökilometriä ja siellä asuu noin 146 300 ihmistä. Vuonna 1989 piirin väkiluku oli 167 962. Piiri rajoittuu kaakossa Teollisuuspiiriin, lännessä Slobodan piiriin ja pohjoisessa Saltivkan piiriin. Idässä Harkovan kaupungin ulkorajan takana on Harkovan piirin aluetta; koko Harkovan kaupunki on kesän 2020 alueuudistuksesta lähtien ollut osa Harkovan piiriä. Piiri perustettiin vuonna 1973 nimellä Frunzen piiri (Фрунзенський район) osista silloisia Moskovan, Ordžonikidzen ja Komiterenin piirejä. Vuonna 2016 piiri sai uuden nimen Nemyšljan asuinalueen (tai joen) mukaan. Nimenmuutos oli osa Ukrainan tavoitetta vapautua Neuvostoliittoon viittaavasta paikannimistöstä. Aiempi piirin nimi liittyi bolševikkijohtaja Mihail Frunzeen. Piirin alueella sijaitsevat muun muassa: * Harkovan metron asemat: Turboatom, Palats Sportu, Armijska, Imeni O. S. Maselskoho Станція метро "Московський проспект".jpg|Turboatomin metroasema. ДС - panoramio.jpg|Palats Sportu -urheiluhalli. == Lähteet == ==Aiheesta muualla== * Nemyšljan piirin rajat Open Street Map -kartalla (OSM) (openstreetmap.org) Luokka:Harkovan piirit
Kreteeraus

Kreteeraus eli kredeeraus ( < , liitu) on liidun ja liiman seos, jota levitetään ohut ja tasainen kerros puun pinnalle pohjustettaessa sitä kultausta tai maalausta varten. Rapatun seinäpinnan käsittelynä kreteeraus tarkoittaa, että ennen tapetointia rappauksen huokosiin hangataan joko liitujauhon ja liimaveden seosta tai liimamaalia karkean pinnan silottamiseksi. Käsittely tekee tarpeettomaksi makulatuuripaperin käytön tapetin alla. ==Lähteet== Luokka:Pintakäsittely
Ketotähkiö

Ketotähkiö eli ketonurmitähkiö (Phleum nodosum) on nurmitähkiön eli timotein (Phleum pratense) lähisukuinen heinälaji. Laji on luokiteltu myös nurmitähkiön alalajiksi (subsp. bertolonii tai subsp. serotinum). Ketotähkiö on monivuotinen heinä, joka kasvaa 20–40 senttimetriä korkeaksi, nurmitähkiötä matalammaksi. Lehtilavat ja kukinnot ovat lyhyemmät kuin nurmitähkiöllä. Ketotähkiön kukinto on 2–4 cm pitkä ja 3–5 millimetriä paksu, lieriömäinen, tiheä, tähkää muistuttava röyhy. Pohjantähkiöstä, joka on myös nurmitähkiötä matalampi ja lyhytkukintoisempi, ketotähkiö eroaa kaleiden otien pituudessa. Suomessa ketotähkiötä esiintyy melko harvinaisena. Laji kasvaa Ahvenanmaalla ja Lounais-Suomessa muinaistulokkaana kuivahkoilla rinneniityillä. Muualla Etelä- ja Keski-Suomessa ketotähkiötä esiintyy harvoin uustulokkaana. Lajin uhanalaisuus Suomessa on silmälläpidettävä (NT). == Lähteet == == Aiheesta muualla == * Kasviatlas 2022: Ketotähkiön (Phleum nodosum) levinneisyys Suomessa Luokka:Tähkiöt
Fairchild C-82 Packet

Fairchild C-82 Packet on yhdysvaltalainen Fairchild Aircraftin vuosina 1944-1948 sotilaskäyttöön valmistama kaksimoottorinen kuljetuslentokone, jonka ensilento tapahtui vuonna 1944.https://www.nationalmuseum.af.mil/Visit/Museum- Exhibits/Fact-Sheets/Display/Article/195679/fairchild-c-82-packet/ National Museum of the U. S. Air Force Konetta vuosina 1945 – 1954 käyttäneen Yhdysvaltain ilmavoimien ja siviiliyhtiöiden lisäksi se oli sotilas– ja siviilikäytössä eräissä Etelä–Amerikan maissa. == Lähteet == Luokka:Yhdysvaltalaiset kuljetuskoneet Luokka:1940-luvun kuljetuskoneet C-82 Packet
Koivuöljy

Koivuöljy () on väritöntä tai kellertävää, voimakkaan hajuista öljyä, jota on käytetty hajusteena ja ainesosana likööreissä. Sitä on valmistettu Pohjois- Amerikassa kasvavan sokerikoivun, (Betula lenta), kuoresta. Koivuöljystä noin 99 prosenttia on salisyylihapon metyyliesteriä. Koivunsilmuöljy on hieskoivun ja rauduskoivun lehtisilmuista vesihöyrytislattu öljy. Sitä on käytetty hiusvesissä. == Lähteet == Luokka:Eteeriset öljyt
Tappaja (vuoden 2023 elokuva)

Tappaja () on vuonna 2023 ensi-iltansa saanut yhdysvaltalainen toimintatrilleri, jonka on ohjannut David Fincher. Se perustuu Alexis ”Matz” Nolentin ja Luc Jacamonin samannimiseen sarjakuvaan, jonka on sovittanut käsikirjoitukseksi Andrew Kevin Walker. Pääosia esittävät Michael Fassbender, Arliss Howard, Charles Parnell, Kerry O’Malley, Sala Baker, Sophie Charlotte ja Tilda Swinton. Elokuva seuraa nimetöntä ammattitappajaa (Fassbender), joka lähtee suorittamaan kansainvälistä vendettaa epäonnistuneen keikan jälkeen. Tappaja sai maailmanensi-iltansa Venetsian elokuvajuhlilla 3. syyskuuta 2023. Se julkaistiin Netflixissä 10. marraskuuta 2023. Elokuva sai pääosin positiivisia arvosteluja kriitikoilta. Sitä ollaan myös verrattu Jean-Pierre Melvillen elokuvaan Ajojahti (1967). == Näyttelijät == == Lähteet == == Aiheesta muualla == * Luokka:Vuoden 2023 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset toimintaelokuvat Luokka:Yhdysvaltalaiset rikoselokuvat Luokka:David Fincherin ohjaamat elokuvat Luokka:Andrew Kevin Walkerin käsikirjoittamat elokuvat Luokka:Sarjakuviin pohjautuvat elokuvat Luokka:Elokuvat kostosta
Sirkka Heinonen

Sirkka Heinonen on suomalainen tulevaisuudentutkimuksen emeritaprofessori. Heinonen siirtyi vuonna 2020 eläkkeelle virastaan professorina Turun Yliopiston Tulevaisuuden tutkimuskeskuksessa sekä keskuksen Helsingin toimiston johtajana. Hän toimii edelleen keskuksen erityisasiantuntijana. Heinonen on toiminut tulevaisuuden tutkimuksen alueella 1980-alkaen ja häntä on kuvailtu yhdeksi suomalaisen tulevaisuudentutkimuksen keskeisistä henkilöistä sekä edelläkävijäksi ja keskeiseksi kehittäjäksi. Hän on muun muassa kehittänyt tulevaisuusklinikka-metodia. Heinosen tutkimusalueita ovat olleet teknologian ennakointi, kestävän kehityksen ja osaamisen yhteiskunta, slow life, kaupunkien ja rakentamisen sekä liikenteen tulevaisuus, sosiaalinen media ja työn tulevaisuus. Heinonen on muun muassa tutkinut etätyötä jo 1980-luvulta lähtien. Heinonen on myös vaikuttanut suomalaisen tulevaisuuspolitiikkaan muun muassa valtioneuvoston tulevaisuusselontekojen muodossa. == Koulutus ja ura == Heinonen väitteli filosofian tohtoriksi Helsingin yliopistosta vuonna 1999. Hänen väitöskirjansa titteli oli Prometheus Revisited – Human Interaction with nature through Technology in Seneca. Heinonen työskenteli vuosina 1979-2007 Valtion taloudellisessa tutkimuskeskuksessa VTT:ssä, jonne hänen rekrytoitiin maisteriksi valmistumisensa jälkeen. Heinosen tehtävänä oli muun muassa selvittää, miten tulevaisuudentutkimuksen tutkimusala voitaisiin tuoda Suomeen ja missä ja miten tulevaisuudentutkimusta tehtiin. Heinosen tekemien selvitysten pohjalta Suomeen muodostui alan ensimmäiset rakenteet. Hän työskenteli johtavana tutkijana VTT:llä siirtyessään tulevaisuuden tutkimuksen keskuksen palvelukseen vuonna 2007. Heinonen on ollut mukana kansallisen ennakointiverkoston toiminnassa alusta alkaen ja toiminut aktiivisesti Tulevaisuuden tutkimuksen seurassa 1980-luvusta lähtien. Hän oli seuran puheenjohtaja 2012-2016 ja vuoden 2016 jälkeen varapuheenjohtaja, ja vuonna 2021 hänet valittiin seuran kunniajäseneksi. Vuonna 2005 Heinonen valittiin ensimmäisenä suomalaisena naisena Rooman klubin jäseneksi. Hän on myös globaalin globaalin Millennium-projektin Helsingin noodin eli yhteistyöorganisaation, puheenjohtaja. == Teoksia ja julkaisuja == Luettelossa on valikoima Heinosen julkaisuja * * * * * * == Lähteet == == Aiheesta muualla == Sirkka Heinosen profiili Turun yliopiston sivuilla Luokka:Suomalaiset professorit Luokka:Suomalaiset tulevaisuudentutkijat Luokka:Syntymävuosi puuttuu Luokka:Elävät henkilöt
Hearst Communications

Hearst Communications on yhdysvaltalainen mediayhtiö, joka omistaa useita sanomalehtiä, yli 300 aikakausilehteä ja televisiokanavia. Hearstin merkittävimpiin omistuksiin kuuluvat TV-kanava ESPN, sijoitustietoa toimittava Fitch Group ja lehdet Cosmopolitan ja Elle.https://www.forbes.com/profile/hearst/ ==Historia== Yhtiön perusti William Randolph Hearst, josta tuli The San Francisco Examiner -lehden omistaja 24-vuotiaana vuonna 1887. Varat olivat peräisin kultakaivoksella rikastuneelta isältä George Hearstilta. Molemmat Hearstit olivat myös Yhdysvaltain kongressissa. Hän hankki muita sanomalehtiä ennen siirtymistään radio- ja televisiobisnekseen. Hearstin pojasta William Randolph Hearst juniorista tuli Pulitzer-palkittu lehtimies. Pojanpoika William R. Hearst III johtaa nykyisin puhemiehenä Hearst Corporationia, joka omistaa yli 360 yritystä.https://www.forbes.com/profile/hearst/ ==Painetut aikakauslehdet== Hearst Magazines on maailman suurin lifestyle-julkaisija, jolla on 25 brändiä, 200 lehteä ja 175 verkkosivustoa.https://www.hearst.com/magazines Hearst Magazine Median suurimmat painetut aikakauslehdet levikkeineen vuoden 2021 lopussa:https://pressgazette.co.uk/news/top-50-most-popular-magazines-in- america/ nimi levikki Good Housekeeping 3 133 948 Cosmopolitan 2 163 395 Woman’s Day 2 208 900 Food Network Magazine 1 722 028 Men’s Health 1 362 126 HGTV Magazine 1 268 549 Women’s Health 1 182 695 Elle 1 029 218 ==Sanomalehdet== Sanomalehtiä julkaise Hearst Newspapers -ryhmä. Siihen kuuluu 24 päivittäistä lehteä ja 52 viikkolehteä.https://www.hearst.com/newspapers ==Televisio== Hearstin tv-mediaan kuuluvat ESPN ja A+E Networks. Disney omistaa ESPN:stä 80 % ja Hearst loput 20 %. Toinen Hearstin merkittävä televisio-omistus on A+E Networks, jonka Hearst ja Disney omistavat puoliksi. Lifetime on osa A&E;:tähttps://www.businessinsider.com/companies-disney- owns?r=US&IR;=T#disney-bought-abc-in-the-90s-8 Hearst Television tavoittaa noin 20 % Yhdysvaltain kotitalouksista.https://www.hearst.com/broadcasting ==Muu liiketoiminta== Hearst Real Estate & Operations omistaa kiinteistöjä ja maatalousmaata.https://www.hearst.com/real-estate Hearst Transportation myy järjestelmiä lentokoneiden huollon seuraamista varten ja dataa ja analytiikkaa autoteollisuudelle sekä autojen korjaustietoja.https://www.hearst.com/transportation Hearst Ventures on riskisijoitusyhtiö. Sillä on sijoituksia esim. tekoälyyn, verkkokauppaan, logistiikkaan, laitteiden kunnon tarkkailuun, mobiilipeleihin, tapahtumanjärjestämiseen (Luna Park) ja BuzzFeed- julkaisuun.https://www.hearst.com/ventures ==Lähteet== Luokka:Yhdysvaltalaiset yritykset
Kun jälleensynnyin hirviönä

Kun jälleensynnyin hirviönä () on Fusen kirjoittama light novel -sarja, joka on sovitettu manga- ja animeversioksi. Light novel -version julkaisu alkoi vuonna 2014. Sarjasta on myös tehty useita spinoff-sarjoja. Mangaversion on piirtänyt Taiki Kawakami ja sarjaa on julkaistu vuodesta 2015 lähtien. Mangaa julkaisee suomeksi Sangatsu Manga vuodesta 2020 alkaen. Yasuhito Kikuchin ohjaaman animesarjan esittäminen alkoi vuonna 2018. == Juoni == 37-vuotias Satoru Mikami asuu yksin ilman tyttöystävää ja on tyytymätön elämäänsä. Eräänä päivänä hän kuolee ryöstäjän käsissä ja herää uudestaan toisessa maailmassa limahirviönä. == Lähteet == Luokka:Light novel Luokka:Mangasarjat Luokka:Animesarjat Luokka:2010-luvun anime ja manga Luokka:2020-luvun anime ja manga
Fairchild C-123 Provider

Fairchild C-123 Provider on yhdysvaltalainen Chase Aircraft Companyn ja Fairchild Aircraftin vuosina 1949-1970 sotilaskäyttöön valmistama kaksimoottorinen kuljetuslentokone, jonka ensilento tapahtui vuonna 1949.https://amcmuseum.org/at-the-museum/aircraft/c-123k-provider/ AMC Museum Foundation == Lähteet == Luokka:Yhdysvaltalaiset kuljetuskoneet Luokka:1940-luvun kuljetuskoneet C-123 Provider
Loisteliaan lohikäärmeen ritarikunta

Loisteliaan lohikäärmeen ritarikunta () oli mantšukuolainen ritarikunta, joka perustettiin keisari Pu Yin käskystä 19. huhtikuuta 1934. Se vastasi kutakuinkin Japanissa jaettavaa Nousevan auringon ritarikuntaa. Vuosina 1934–1940 kunniamerkkiä jaettiin vain 33 kappaletta. Ritarikuntaan nimitettävien henkilöiden tuli olla jo aiemmin nimitetty Otollisten pilvien sekä Valtion tukipylväiden ritarikuntaan. Ritarikunnassa oli vain yksi luokka: * ritarikunnan nauha == Lähteet == Luokka:Mantšurian historia Luokka:Ritarikunnat
Seaborgiumheksakarbonyyli

Seaborgiumheksakarbonyyli (Sg(CO)6) on seaborgiumin ja hiilimonoksidiyksiköiden muodostama organometalliyhdiste. Sen valmistamisen onnistumista pidetään merkittävänä edistysaskeleena raskaita alkuaineita sisältävien uusien organometalliyhdisteiden syntetisoinnille. Seaborgiumheksakarbonyyli on ensimmäinen transaktinoidiatomin sisältävä karbonyylikompleksi, joka on onnistuttu valmistamaan. Seaborgiumheksakarbonyyliä on onnistuttu valmistamaan laitteistolla, joka tuottaa suunnilleen yhden 265Sg-atomin tunnissa, ja kompleksin muodostuminen on todennettu atomeja tuottavaan laitteistoon yhdistetyllä kromatografiadetektorilla. Seaborgiumheksakarbonyylin adsorboitumislämpötila kultapinnalle on samaa suuruusluokkaa kuin volframiheksakarbonyylilläkin (W(CO)6). == Lähteet == Luokka:Seaborgiumyhdisteet Luokka:Organometalliyhdisteet
Nasreddin Murat-Khan

Nasreddin Murat-Khan (ven.Насреддин Муратханов, urd.نصر الدین مراد خان, kumk. Nasruddin Muratxan (1904, Buinaksk – 1970, Lahore) oli venäläissyntyinen pakistanilainen arkkitehti, jonka tunnetuin teos on minareetti Minar-e- Pakistan. Hän suunnitteli myös muun muassa Gaddafi -stadiumin. Kumykkitaustainen Murat-Khan oli alkujaan kotoisin Pohjois-Kaukasiasta, Venäjän keisarikunnasta. ==Lähteet== Luokka:Vuonna 1904 syntyneet Luokka:Vuonna 1970 kuolleet Luokka:Venäläiset arkkitehdit Luokka:Pakistanilaiset arkkitehdit
Justine Triet

Justine Triet (s. 17. heinäkuuta 1978 Fécamp, Ranska)Justine Triet, La Semaine de la Critique, viitattu 24.1.2024. on ranskalainen elokuvaohjaaja ja -käsikirjoittaja. Hän ohjasi ja käsikirjoitti elokuvan Putoamisen anatomia (2023), josta hänelle myönnettiin Kultainen palmu, parhaan alkuperäisen käsikirjoituksen Oscar-palkinto ja parhaan alkuperäisen käsikirjoituksen Bafta-palkinto. == Filmografia == Vuosi Suomenkielinen nimi Alkuperäinen nimi Tehtävät 2013 La bataille de Solférino La bataille de Solférino Ohjaaja, käsikirjoittaja 2016 Victoria Victoria Ohjaaja, käsikirjoittaja 2019 Sibyl Sibyl Ohjaaja, käsikirjoittaja 2023 Putoamisen anatomia Anatomie d'une chute Ohjaaja, käsikirjoittaja == Palkinnot ja ehdokkuudet == === Bafta-palkinnot === Vuosi Elokuva Palkinto Lopputulos 2024 Putoamisen anatomia Paras vieraskielinen elokuva 2024 Putoamisen anatomia Paras ohjaus 2024 Putoamisen anatomia Paras alkuperäinen käsikirjoitus 2024 EE BAFTA Film Awards: The Nominations, Bafta, viitattu 24.1.2024. === Cannesin elokuvajuhlat === Vuosi Elokuva Palkinto Lopputulos 2023 Putoamisen anatomia Kultainen palmu David Mouriquand: Cannes Film Festival 2023: Justine Triet's 'Anatomy of a Fall' wins Palme d'Or, Euronews, 27.5.2023, viitattu 24.1.2024. === Oscar-palkinnot === Vuosi Elokuva Palkinto Lopputulos 2024 Putoamisen anatomia Paras ohjaus 2024 Putoamisen anatomia Paras alkuperäinen käsikirjoitus The 96th Academy Awards | 2024, Oscars.org, viitattu 15.3.2024. == Lähteet == Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Vuonna 1978 syntyneet Luokka:Elävät henkilöt
Esko Mäkelä

Esko Juhani Mäkelä (s. 20. lokakuuta 1943 Vähäkyrö) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 24.1.2024. Esko Mäkelän vanhemmat olivat Eino Emil Mäkelä ja Elma Lemmikki Hautaniemi. Hän avioitui 1970 Maija-Liisa Soltinin kanssa. Mäkelä tuli ylioppilaaksi Nurmijärven yhteiskoulusta 1962 ja valmistui diplomi-insinööriksi Teknillisen korkeakoulun rakennusinsinööriosastolta 1967. Hän oli Oy Yleisen Insinööritoimiston palveluksessa vuodesta 1965, kehitystoimen päällikkö vuodesta 1970, apulaisjohtaja vuodesta 1972 ja aluejohtaja Saudi-Arabiassa 1977–1980. Perusyhtymä-yhtiön konsernisuunnittelun apulaisjohtaja Mäkelä oli vuodesta 1981 ja konsernihallinnon johtaja 1982–1986. Mäkelä oli Vesto Oy:n toimitusjohtaja 1986–1989 ja YIT Oy Yleinen Insinööritoimiston toimitusjohtaja 1986–1987 sekä YIT-Yhtymä Oy:n, vuodesta 1998 YIT-Yhtymä Oyj ja vuodesta 2006 YIT Oyj, varatoimitusjohtaja 1987–2006. Hän oli myös yhtiön hallintoelinten jäsen ja osakas. Mäkelällä on lisäksi ollut useita asiantuntija- ja luottamustehtäviä. Teollisuusneuvoksen arvonimen hän sai 2006. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1943 syntyneet Luokka:Elävät henkilöt
Tappaja

Tappaja voi tarkoittaa seuraavia: * Tappaja (), Luc Jacamonin piirtämä trilleri-sarjakuva * Tappaja (), Lewis Allenin ohjaama elokuva vuodelta 1954 * Tappaja (), David Fincherin ohjaama elokuva vuodelta 2023.
Tønjumin kirkko

Tønjumin kirkko () on Lærdalin kunnassa Vestlandin läänissä Norjassa sijaitseva puinen ristikirkko vuodelta 1832. ==Lähteet== ==Aiheesta muualla== Luokka:Norjan puukirkot Luokka:Lærdal
Haugen kirkko

Haugen kirkko () on Lærdalin kunnassa Vestlandin läänissä Norjassa sijaitseva puinen pitkäkirkko vuodelta 1869. ==Lähteet== ==Aiheesta muualla== Luokka:Norjan puukirkot Luokka:Lærdal
Christian Christie

Eilert Christian Brodtkorb Christie (24. joulukuuta 1832 Bergen – 13. syyskuuta 1906 Trondheim) oli norjalainen arkkitehti. Hän johti Nidarosin tuomiokirkon kunnostustöitä vuodesta 1872. Christien setä oli suurkäräjien puhemies Wilhelm Frimann Koren Christie. ==Töitä== Borgund kirke.JPG|Borgundin kirkko (1868) 2012-05 Hauge kirke02.jpg|Haugen kirkko (1869) Årstad kyrkje i Bergen.jpg|Årstadin kirkko (1890) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1832 syntyneet Luokka:Vuonna 1906 kuolleet
Årstadin kirkko

Årstadin kirkko () on Bergenin kunnassa Vestlandin läänissä Norjassa sijaitseva kivinen ristikirkko vuodelta 1890. ==Lähteet== ==Aiheesta muualla== Luokka:Norjan kivikirkot Luokka:Bergenin kirkot
Borgundin kirkko (Lærdal)

Borgundin kirkko () on Lærdalin kunnassa Vestlandin läänissä Norjassa sijaitseva puinen pitkäkirkko vuodelta 175. BORGUND NYE KIRKE kyrkje Christian Christie 1868 Wooden Lutheran church Interiør Interior Kirkerommet Stolper søyler midtgang Krusifiks alter kirkebenker Lærdal kommune NORWAY 2021-08-09 2682.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Lærdal
Hermann Starheimsæter

Hermann Starheimsæter (s. 2. elokuuta 1950) on norjalainen kirjailija. Hänen esikoisteoksensa, runokokoelma Lungeblæretre, ilmestyi vuonna 1980. Lisäksi hän on julkaissut romaaneja, lastenkirjoja ja novellikokoelman. ==Bibliografia== ===Runokokoelmat=== * Lungeblæretre (1980) * Knutepunkt (1988) * Steinskuggar / Stone-Shadows (1991) * Rom bak rom bak (1995) ===Romaanit=== * Han gjorde det (1990) * Det trettande biletet (1993) * Som om eg ikkje hugsar (1997) * Nordvegen (2003) * Nattbussen (2007) * Der nåden finst (2012) ===Lastenkirjat=== * Bang! sa Big : (og slik vart det) (1999) * Den svarte Audien (2000) ===Novellikokoelmat=== * Neslesommarfuglen (1986) ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1950 syntyneet Luokka:Elävät henkilöt
Ystävyysseurojen liitto

Ystävyysseurojen liitto on Suomessa toimivien kansainvälisten ystävyysseurojen liitto, jonka tehtävänä on edistää jäsenyhdistystensä toimintaedellytyksiä ja ylläpitää suhteita niihin yhteisöihin, jotka toimivat maailman eri kansojen välisen ymmärtämyksen ja yhteistyön hyväksi. Yhdistys pyrkii toiminnallaan myös kiinnittämään viranomaisten ja suuren yleisön huomiota kansainvälisen ystävyysseuratoimintaan. Yhdistys on järjestänyt jäsenyhdistystensä yhteisesiintymisiä, joiden avulla ulkomaan yhdistysten toimintaa on tehty tunnetuksi. Suomessa toimii yli sata ystävyysseuraa, jotka kukin hoitavat ystävyys- ja kulttuurisuhteita ystävyysmaansa kanssa. Näistä yhdistyksistä valtaosa kuuluu Ystävyysseurojen liittoon. Aika ajoin poliittista keskustelua on herättänyt se, että Suomi–Venäjä-seura ei kuulu Ystävyysseurojen liittoon, mutta se sai siitä huolimatta pitkään liiton jäseniä suurempia avustuksia valtiolta. == Jäsenet == === Eurooppa === * Donelaitis seura - Liettuan ystävät ry * Finlandia-Italia ry * Finnish-Irish Society ry * Pohjola-Norden ry * Pykeijän Ystävät ry * Rozentāls-seura ry * San Marinon Ystävät Suomessa ry * Serbialais-suomalainen seura ry * Slovenia-seura ry * Sukukansojen ystävät ry * Suomalais-Brittiläisten yhdistysten keskusjärjestö ry * Suomen Viro-yhdistysten liitto ry * Suomi - Ukraina -silta r.y. * Suomi-Bulgaria- Seura ry * Suomi-Espanja seura ry * Suomi-Itävalta Yhdistys * Suomi-Kreikka yhdistysten liitto ry * Suomi-Kypros yhdistys ry * Suomi-Liechtenstein seura ry * Suomi-Portugali yhdistys ry * Suomi-Puola Yhdistysten Liitto ry * Suomi- Ranska yhdistysten liitto ry * Suomi-Romania-Moldova-Seura ry * Suomi-Saksa Yhdistysten Liitto ry * Suomi-Seura ry * Suomi-Skotlanti Seura ry * Suomi- Turkki-Kulttuuriseura ry * Suomi-Unkari Seura ry * Suomi-Valko-Venäjä-Seura ry * Sveitsin Ystävät Suomessa ry * Tjaldur - Vänskapsförening Finland-Färöarna * Tuglas-seura ry === Pohjois-Amerikka === * Suomi-Amerikka Yhdistysten Liitto ry * Suomi-Kanada seura ry === Etelä-Amerikka === * Suomi-Kuuba seura ry * Suomi-Nicaragua seura ry * Suomi-Panama Ystävyysseura === Oseania === Suomi- Australia -yhdistysten Liitto ry === Afrikka === * Suomen Afrikka-seura ry * Suomi-Etelä-Afrikka seura ry * Suomi-Kenia Seura ry * Suomi-Malawi Seura ry * Suomi-Namibia-Seura ry * Suomi-Tansania seura ry === Aasia === * Japanilaisen kulttuurin ystävät ry * Suomalais-Arabialainen yhdistys ry * Suomalais- Japanilainen Yhdistys ry * Suomi-Intia-Seura ry * Suomi-Israel Yhdistysten Liitto ry * Suomi-Korea seura ry * Suomi-Nepal -seura ry * Suomi-Turkki- Kulttuuriseura ry * Vietnam-seura ry == Lähteet == == Aiheesta muualla == * Kotisivut. Luokka:Suomalaiset kulttuurijärjestöt
Sèvre

Sèvre voi tarkoittaa seuraavia: * Sèvre Nantaise, Loiren sivujoki Ranskassa * Sèvre Niortaise, Atlanttiin laskeva joki Ranskassa * La Forêt-sur-Sèvre, kunta Ranskassa == Katso myös == * Deux-Sèvres, Ranskan departementti * Sèvres, kunta Hautes-de-Seinen departementissa Pariisin länsipuolella.
Dikumyyliperoksidi

Dikumyyliperoksidi (C18H22O2) on orgaanisiin peroksideihin kuuluva aromaattinen orgaaninen yhdiste. Yhdistettä voidaan käyttää esimerkiksi radikaali-initiaattorina polymeerien ja muiden yhdisteiden valmistuksessa. == Ominaisuudet, valmistus ja käyttö== Huoneenlämpötilassa dikumyyliperoksidi on valkoista tai kellertävää kiteistä ainetta. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin. Kuumennettaessa aine hajoaa 130 °C:n lämpötilassa. Dikumyyliperoksidi on voimakas hapetin. Työterveyslaitos. Viitattu 24.1.2024. Dikumyyliperoksidia valmistetaan hapettamalla metyylistyreeniä vetyperoksidilla. Toinen tapa on kumeenihydroperoksidin ja kumyylialkoholin tai kumyylikloridin reaktio, jota katalysoivat esimerkiksi trietyylifosfaatti tai sinkkikloridi. Tuote puhdistetaan kiteyttämällä tai alipainetislauksella. Jose Sanchez & Terry N. Myers: "Peroxides and Peroxide Compounds, Organic Peroxides", teoksessa Kirk- Othmer Encyclopedia of Chemical Technology, John Wiley & Sons, New York, 2000. Dikumyyliperoksidia käytetään radikaali-initiaattorina polyeteenin, polypropeenin ja polystyreenin valmistuksessa ja polyesterihartsien, luonnonkumin ja silikonikumien ristiinsilloittajana. Orgaanisen kemian synteeseissä yhdistettä käytetään radikaali-initiaattorina muun muassa syklisonti- ja metylointireaktioissa sekä aromaattisten nitroyhdisteiden ja alkaanien välisessä amiineja muodostavassa reaktiossa. == Lähteet == Luokka:Orgaaniset peroksidit
Mun kaupunki

Mun kaupunki on suomalainen rikoselokuva, joka tuli ensi-iltaan tammikuussa 2024. Joonas Pirttikankaan ohjaama elokuva kertoo nuoresta Eddiestä, joka haluaa rikoksillaan kunniaa ja paikan yhteiskunnasta. Noin 20 000 euron budjetilla tehdyn elokuvan on tuottanut kemiläinen Hepola Films Studio, joka myös levitti elokuvan elokuvateattereihin. == Arvosteluja == Tero Kartastenpää, Aamulehti Maija Kääntä, Kulttuuritoimitus == Lähteet == == Aiheesta muualla == * Mun kaupunki -elokuvan traileri Youtubessa Luokka:Suomalaiset draamaelokuvat Luokka:Vuoden 2024 suomalaiset elokuvat Luokka:Suomalaiset independent-elokuvat
Päivät kuin unta (vuoden 2024 elokuva)

Päivät kuin unta on suomalainen draamakomediaelokuva, joka tuotiin ensi-iltaan 30. elokuuta 2024. Mika Kiiskisen ohjaama Päivät kuin unta kertoo parikymppisestä Eskosta, joka lähtee 1974 kolmen kaverinsa kanssa etsimään pappansa jättämää perintöä. Pitkälti Paimiossa ja muualla Varsinais-Suomessa kuvatun elokuvan ovat käsikirjoittaneet Mika Kiiskinen, Kirsi Helin ja Jesse Kiiskinen. Elokuvan pääosissa ovat Risto Tuorila, Mari Perankoski, Raimo Karppinen, Tino Nummela, Eetu Nevala, Joonas Pietilä, Juho Piispanen, Martta Entonen, Ansa Timonen ja Elmeri Töyry. Elokuvan on tuottanut Mowowfilm, joka myös levittää elokuvan elokuvateattereihin. Elokuva ei saanut Elokuvasäätiön tukia. == Arvosteluja == Helsingin Sanomien kriitikon mukaan Päivät kuin unta ei ole millään mittatikulla ammattimainen työ. Sen kuvaus, kuvakoot ja leikkaus ovat kömpelöitä ja epäjohdonmukaisia, äänitys suttua, tyylilaji poukkoilee ja juoni ei etene. FilmiFINin mukaan se on ylipitkä, dramaturgialtaan alkeellinen ja teknisesti vaatimaton tee-se-itse-elokuva, joka ei jäsenny toimivaksi kokonaisuudeksi. Näyttelijäntyö saa kuitenkin kiitosta. Leena Virtanen, Helsingin Sanomat Henri Waltter Rehnström, Turun Sanomat Jussi U. Pellonpää, FilmiFIN Emmi Koivumäki, Film-o-Holic Maija Kääntä, Kulttuuritoimitus == Lähteet == == Aiheesta muualla == * Päivät kuin unta -elokuvan traileri Youtubessa * Päivät kuin unta -elokuvan nettisivut Luokka:Suomalaiset draamaelokuvat Luokka:Vuoden 2024 suomalaiset elokuvat Luokka:Suomalaiset independent-elokuvat
.338 Norma Magnum

.338 Norma Magnum on ruotsalaisen Norman kehittämä pitkänmatkan tarkkuuspatruuna (8,6×64 mm). .338 Norma Magnum luotiin uudemmaksi vaihtoehdoksi .338 Lapua Magnumille. Lapua Magnumiin verrattuna Norma Magnum esimerkiksi putoaa hitaammin ja potkaisee vähemmän ammuttaessa. == Lähteet == 338 Norma
Yhdistyneiden kansankuntien alueidenvälinen rikos- ja oikeustutkimuslaitos

Yhdistyneiden kansankuntien alueidenvälinen rikos- ja oikeustutkimuslaitos (UNICRI) on Yhdistyneiden kansakuntien tutkimuslaitos, joka toimii rikollisuuden ehkäisemiseksi rikosoikeuden alalla. UNICRI on perustettu vuonna 1968. Tutkimuslaitos on itsenäinen ja sen toimintaa johtaa johtokunta. == Lähteet == Luokka:Yhdistyneet kansakunnat Luokka:Torino
Olen Zellweger

Olen Zellweger (s. 10. syyskuuta 2003 Calgary, Alberta, Kanada) on kanadalainen jääkiekkoilija. Hänen pelipaikkansa on puolustaja ja hän laukoo vasemmalta. Zellweger pelaa NHL-joukkue Anaheim Ducksin organisaatiossa. Ennen NHL-uraansa Zellweger pelasi WHL-juniorisarjassa Everett Silvertipsin ja Kamloops Blazersin joukkueissa. Ducks varasi hänet toisella kierroksella 34. varausvuorolla vuoden 2021 NHL:n varaustilaisuudessa. Zellweger on pelannut yhden NHL:n runkosarjan ottelun. Tässä ottelussa hän syötti yhden maalin. Zellweger kuului Kanadan joukkueeseen alle 20-vuotiaiden MM-kilpailuissa vuosina 2022 ja 2023 Uran tilastot päivitetty 24. tammikuuta 2024. == Lähteet == Luokka:Kanadalaiset jääkiekkoilijat Luokka:Anaheim Ducksin pelaajat Luokka:Anaheim Ducksin varaamat pelaajat Luokka:Vuonna 2003 syntyneet Luokka:Elävät henkilöt
Zheng Qinwen

Zheng Qinwen (; s. 8. lokakuuta 2002) on kiinalainen tennispelaaja ja olympiavoittaja. Parhaimmillaan hän on ollut kaksinpelissä WTA-listan sijalla 7 tammikuussa 2024. Hän on voittanut urallaan neljä WTA-turnausta kaksinpelissä. Zheng pelasi WTA-kiertueella ensimmäisen kerran vuonna 2021 Palermo Ladies Openissa, jossa hän saavutti myös ensimmäisen voittonsa kukistamalla ensimmäisellä kierroksella Ljudmila Samsonovan. Vuoden 2022 Australian avoimissa Zheng teki grand slam -debyyttinsä voittaen ensimmäisellä kierroksella Aljaksandra Sasnovitšin. Toisella kierroksella hän hävisi viidenneksi sijoitetulle María Sákkarille. Turnauksen jälkeen hän nousi maailmanlistalla 100 parhaan joukkoon sijalle 80. Vuonna 2023 Zheng voitti uransa ensimmäisen WTA-turnauksen Palermo Ladies Openissa, jossa hän voitti finaalissa Jasmine Paolinin erin 2–1 (6–4, 1–6, 6–1). Samana vuonna Zheng voitti toisen turnauksensa Zhengzhou Openissa kukistaen finaalissa Barbora Krejčíkován. Vuoden 2024 Australian avoimissa Zheng eteni urallaan ensimmäistä kertaa grand slam -turnauksen loppuotteluun. Zheng hävisi loppuottelun Aryna Sabalenkalle. Pariisin olympialaisissa Zheng eteni naisten kaksinpelissä loppuotteluun, jossa hän onnistui kaatamaan välierissä Iga Świątekin. Loppuottelussa Zheng voitti olympiakultaa kukistaen suoraan kahdessa erässä Donna Vekićin. Zhengistä tuli ensimmäinen kiinalainen, joka on voittanut tenniksen kaksinpelissä olympiakultaa. == Lähteet == Luokka:Kiinalaiset tennispelaajat Luokka:Kiinalaiset olympiavoittajat Luokka:Vuonna 2002 syntyneet Luokka:Elävät henkilöt
6.5 mm Creedmoor

6.5 mm Creedmoor (6,5 × 48 mm) on keskikokoinen Hornadyn kehittämä patruuna. Se kehitettiin alun perin pitkänmatkan tarkkuusammuntaan, mutta sitä on alettu myös käyttää metsästyksessä. 6.5 mm Creedmoor on myös menestynyt asevoimien tarkka-ampumiskäytössä. == Lähteet == Luokka:Patruunat
Päivät kuin unta

Päivät kuin unta on seuraavien teosten nimi: * Päivät kuin unta, Arto Sotavallan albumi vuodelta 1996 * Päivät kuin unta, Tapio Heinosen albumi vuodelta 2008 * Päivät kuin unta, Elias Koskimiehen ohjaama elokuva vuodelta 2010 * Päivät kuin unta, Mika Kiiskisen ohjaama elokuva vuodelta 2024.
Pyhän Paavalin luterilainen katedraali

Pyhän Paavalin luterilainen katedraali () tai () on Ukrainan Odessassa sijaitseva evankelis-luterilainen kirkkorakennus. Se sijaitsee Odessan Prymorskyin piirissä, kaupungin historiallisen keskustan alueella. Alkujaan vuonna 1827 valmistuneen kirkkorakennuksen ulkonäkö ja koko on muuttunut vuosien kuluessa. Rakennuksen perustukset tehtiin vuonna 1824, mutta jo kesäkuussa keskeneräinen rakennus romahti. Kirkkorakennus valmistui vuonna 1827. Vuonna 1838 voimakas maanjäristys vaurioitti kirkkoa. 1800-luvun lopulla kirkko päätettiin rakentaa uudelleen, että sinne mahtuisi yli 1 000 ihmistä. Venäjän vallankumouksen seurauksena kirkko otettiin haltuun ja suljettiin. Sodan jälkeen siitä tehtiin Neuvostoliitossa voimistelusali. Rakennuksen kunto rapistui. Vuonna 1976 rakennus paloi. Tapahtuman arveltiin olleen tuhopoltto, mutta tekijöitä ei tavoitettu. Palon jälkeen rakennusta ei korjattu, vaan siitä muodostui asunnottomien suoja. Lopulta, vuosina 2005-2010 rakennus kunnostettiin uudelleen. Yli seitsemän miljoonaa euroa maksaneiden korjausten päärahoittaja oli Baijerin luterilainen kirkko Saksasta. St. Paul Cathedral in Odessa.JPG|Kirkko 1890-luvulla (ennen vuotta 1895). 345 Одеська лютеранська церква (кірха) до перебудови.jpg|Kirkko joskus 1800-luvulla. Vue de Odessa D'Eglise allimande German Church.JPG|Pyhän Paavalin kirkko 1910 (noin 1912–1917). Новосельського вул., 68 - 01.jpg| Kirkko syyskuussa 2013. ==Lähteet== == Aiheesta muualla == Luokka:Odessan rakennukset ja rakennelmat Luokka:Ukrainan katedraalit
Mania (kappale)

Mania (tyyliteltynä MANIA) on suomalaisen rap-artistin Sexmanen 11. tammikuuta 2024 julkaistu musiikkikappale, jolla hän osallistui samanvuotiseen Uuden Musiikin Kilpailuun. Kappale sai kilpailussa yhteensä 108 pistettä ja jäi kuudenneksi eli toiseksi viimeiselle sijalle. == Listasijoitukset == Lista Paras sijoitus Suomen virallinen lista 4 Radiolista 22 == Lähteet == Luokka:Suomalaiset musiikkikappaleet Luokka:Vuoden 2024 kappaleet
Koputtelu

Koputtelu eli koputtelututkimus eli perkussio eli perkutointi on lääketieteellinen toimenpide, jossa eri kohtiin rintakehän pinnalle asetettua sormea naputellaan toisen käden sormella. Naputtelun synnyttämien äänten vaihtelua havainnoimalla voidaan päätellä keuhkojen ja muidenkin elinten tilaa ja mahdollisia sairauksien aiheuttamia muutoksia niissä. Koputusäänen perusteella voidaan päätellä koputuskohdan alla olevien elinten ilmapitoisuus, ja näin saada selville muun muassa keuhkojen, maksan ja sydämen rajat. Samoin voidaan selvittää keuhkojen eri osien ilmapitoisuus sekä keuhkopussissa ja vatsaontelossa olevat nestekeräytymät. Elimet kuten keuhkot, maksa ja sydän pitävät koputeltaessa aina samanlaista ääntä, mutta koputteluääni muuttuu, jos elimessä on jotain vialla.Taivalantti 2000, s. 45. Koputtelututkimuksen avulla voidaan esimerkiksi todeta ihmisen keuhkoissa oleva neste.Taivalantti 2000, s. 47. Myös eläinten keuhkoja voidaan tutkia koputtelemalla. Hevosen keuhkojen varovaisella koputtelulla voidaan havaita keuhkojen tiheyttä lisäävät tekijät, kuten keuhkopussin nestepurkautumat (pleuran effuusio), kasvainten ja paiseiden massat sekä sydänpussin nestepurkautumat (perikardiumin effuusio).Malinen 2016, s. 16. Aikuisten nautojen vatsakalvontulehdusta eli peritoniittia diagnosoitaessa voidaan käyttää apuna vatsaontelon seinämän koputtelua kumivasaralla, ja kipureaktioiden tarkkailua. Kipuähkäisy kuuluu parhaiten kuuntelemalla stetoskoopilla henkitorven kohdalta.Lepistö 2022, s. 16. Kivun sijainnin potilas pystyy yleensä paikallistamaan itse, mutta sijainnin arviointiin käytetään alkuvaiheessa myös käsin tunnustelua, koputtelua ja kuuntelua.Oksanen 2010, s. 9. Tutkimusmenetelmänä koputtelu oli merkittävä edistysaskel. Sen kehitti itävaltalainen lääkäri Leopold Auenbrugger (1722–1809).Hirvonen 2014, s. 45. ==Lähteet== * * * * * ===Viitteet=== Luokka:Lääketieteellinen tutkimus
Cole Schwindt

Cole Schwindt (s. 25. huhtikuuta 2001 Kitchener, Ontario, Kanada) on kanadalainen jääkiekkoilija, joka pelaa NHL-joukkue Vegas Golden Knightsin organisaatiossa. Schwindtin pelipaikka on oikea laitahyökkääjä ja hän laukoo oikealta. Ennen NHL-uraansa Schwindt pelasi kolmen kauden ajan OHL-joukkue Mississauga Steelheadsissa. Florida Panthers varasi hänet kolmannella kierroksella 81. varausvuorolla vuoden 2019 NHL:n varaustilaisuudessa. Heinäkuussa 2022 Panthers kauppasi Schwindtin, Jonathan Huberdeaun, MacKenzie Weegarin ja ehdollisen ensimmäisen kierroksen varausvuoron vuoden 2025 varaustilaisuudessa Flamesiin vaihdossa Matthew Tkachukiin ja ehdolliseen neljännen kierroksen varausvuoroon vuoden 2025 varaustilaisuudessa. https://www.sportsnet.ca/nhl/article/flames-trade-star-matthew-tkachuk-to-the- panthers/ Schwindt on pelannut neljä NHL:n runkosarjan ottelua ilman tehopisteitä. Uran tilastot päivitetty 24. tammikuuta 2024. Lokakuussa 2024 Flames asetti Schwindtin siirtolistalle, josta Vegas Golden Knights poimi hänet joukkueeseensa. == Lähteet == Luokka:Kanadalaiset jääkiekkoilijat Luokka:Vegas Golden Knightsin pelaajat Luokka:Florida Panthersin varaamat pelaajat Luokka:Vuonna 2001 syntyneet Luokka:Elävät henkilöt
Hainanin sademetsän kansallispuisto

Hainanin sademetsän kansallispuisto on luonnonsuojelualue Kiinassa Hainanin saarella. Puisto sijaitsee saaren keskisessä eteläosassa. Sen pinta-ala on noin 4270 km2. Puisto koostuu viidestä osa-alueesta. Bawangling on ainoa paikka, jossa elää äärimmäisen uhanalainen gibbonilaji Nomascus hainanus. Siellä tavataan myös kotoperäisiä lintulajeja kuten hainaninuunilintu, hainanintäpläfasaani ja hainaninpyy. Muut alueet ovat Wuzhishan, Yinggeling, Jianfengling ja Datian. Kiina on ehdottanut puistoa Unescon maailmanperintöluetteloon. == Lähteet == Luokka:Kiinan kansallispuistot Luokka:Hainan
Alex de Minaur

Alex de Minaur (s. 17. helmikuuta 1999) on australialainen tennispelaaja. Parhaimmillaan hän on ollut kaksinpelissä ATP-listan sijalla 9 helmikuussa 2024. Hän on voittanut urallaan seitsemän ATP-turnausta kaksinpelissä. De Minaur teki Grand Slam -debyyttinsä Australian avoimissa saatuaan turnaukseen villin kortin. Hän kohtasi Gerald Melzerin ensimmäisellä kierroksella ja voitti viidessä erässä pelastettuaan ottelupisteen neljännessä erässä. Toisella kierroksella hän hävisi Sam Querreylle. Vuonna 2019 de Minaur voitti Sydney Internationalissa uransa ensimmäisen ATP-mestaruuden kukistaen finaalissa Andreas Sepin erin 2-0 (7–5, 7–6(7–5)). Kesäkuussa hän voitti toisen mestaruuden Atlanta Openissa ja kolmannen Zhuhai Championships -turnauksessa. De Minaur osallistui vuoden 2019 Next Generation ATP Finals turnaukseen, jossa hän voitti lohkovaiheessa Alejandro Davidovich Fokinan, Miomir Kecmanovićin ja Casper Ruudin. De Minaur voitti Frances Tiafoen välierissä, mutta finaalissa hän hävisi italialaiselle Jannik Sinnerille. Maaliskuussa 2023 de Minaur voitti seitsemännen ATP-mestaruuden ja uransa ensimmäisen ATP 500 -tittelinsä Meksikon avoimissa kukistamalla Tommy Paulin finaalissa. Hän palasi turnauksen jälkeen rankingin 20 parhaan joukkoon maaliskuussa 2023. Elokuussa Kanadan avoimissa de Minaur pääsi ensimmäistä kertaa ATP 1000 luokan loppuotteluun, jossa hän kohtasi Jannik Sinnerin. De Minaur hävisi erin 2-0 (6–4, 6–1). == Lähteet == == Aiheesta muualla == * Luokka:Australialaiset tennispelaajat Luokka:Vuonna 1999 syntyneet Luokka:Elävät henkilöt
Károly Aggházy

Károly Aggházy (30. lokakuuta 1855 Pest – 8. lokakuuta 1918 Budapest) oli unkarilainen säveltäjä ja pianisti.Piano professor Slawomir Dobrzanski releases new CD Kansas State University 10.9.2021, viitattu 24.1.2024 Aggházy opiskeli Franz Lisztin johdolla ja tuli Euroopassa tunnetuksi ensisijaisesti kamarimusiikin esittäjänä yhteistyössä viulisti Jenő Hubayn kanssa. Aggházy opetti pianonsoittoa konservatorioissa Berliinissä ja Budapestissa. Hänen sävellyksiään julkaistiin Budapestissa, Berliinissä, Leipzigissa ja St. Louisissa Missourissa. Aggházyn teosten joukossa ovat muiden muassa ooppera Maritta (kantaesitetty 1897) ja kantaatti Rákóczi (1905).Bartók, Hungary, and the renewal of tradition David E. Schneider, viitattu 24.1.2024 The Instrumental Music of the Romantic Period. Liszt and Mosonyi: the Programme of Romanticism Magyar Elektronikus Könyvtár, viitattu 24.1.2024 == Lähteet == == Aiheesta muualla == * IMSLP: nuotteja Luokka:Unkarilaiset säveltäjät Luokka:Unkarilaiset pianistit Luokka:Unkarilaiset oopperasäveltäjät Luokka:Vuonna 1855 syntyneet Luokka:Vuonna 1918 kuolleet
Luzoninsalmi

Luzoninsalmi on salmi Taiwanin ja Filippiinien Luzonin saaren välissä. Se yhdistää Etelä-Kiinan meren Filippiinienmereen. Salmi on noin 360 kilometriä leveä, ja sen keskisyvyys on 1 400 metriä. Salmessa on useita saaria, ja sen eteläosissa on Batanes- ja Babuyansaaret. Saaret jakavat salmen useaan kanaaliin, joista merkittävimmät ovat Babuyanin kanaali, Balintangin kanaali ja Bashin kanaali. Koska Luzoninsalmi yhdistää Etelä-Kiinan meren Tyynenmeren länsiosiin, se on merkittävä laivaväylä. Lisäksi sitä pitkin kulkee tietoliikennekaapeleita, jotka yhdistävät Japania, Etelä-Koreaa ja Kaakkois- Aasiaa. == Lähteet == == Aiheesta muualla == Luokka:Tyynimeri Luokka:Salmet Luokka:Taiwanin maantiede Luokka:Filippiinien maantiede
Karnali (joki)

Karnali (, Intiassa Ghaghara, , Tiibetissä Mapcha Tsangpo, , ) on Tiibetistä alkunsa saava Gangesin vasemmanpuoleinen sivujoki. Karnali on Nepalin pisin joki (507 km), virtaamaltaan Gangesin suurin sivujoki, ja Jamunan jälkeen Gangesin pisin sivujoki. Karnalin lähteet ovat Tiibetin ylängöllä Himalajan pohjoispuolellaa, ja se laskee Nepalin halki Intiaan, missä se yhtyy Shardajokeen Brahmaghatissa Uttar Pradeshin osavaltiossa. Tämän jälkeen joki tunnetaan Ghagharana, ja se laskee Gangesiin Revelganjissa Biharin osavaltiossa. Joenvarren kaupungeista tärkein on Ayodhya Intiassa. == Reitti == Karnali saa alkunsa Mapchachungon jäätiköiltä Tiibetistä, läheltä Manasarowarjärveä. Se virtaa etelään halki eräiden Nepalin syrjäisimpien seutujen lävitse. 202 km pituinen Seti yhtyy Karnaliin Dotin piirikunnassa. Toinen sivujoki, 264 km pituinen Bheri, joka saa alkunsa Dhaulagirin seudulta, yhtyy Karnaliin Kuineghatin lähellä Surkhetin piirikunnassa. Kulkiessaan etelään halki Siwalikvuorten, joki jakautuu kahtia itäiseen Geruwa- ja läntiseen Kaurialajokeen, jotka yhtyvät Intian rajan eteläpuolella lähellä Chisapania. Se virtaa kaakkoon Uttar Pradeshin ja Biharin läpi kunnes se kohtaa Gangesin Revelganjissa, Chapran lounaispuolella. ===Valuma-alue=== Karnalin laakso on Dhaulagirin ja Nanda Devin vuoristojen välissä. Sen valuma- alue on 127 950 km2, josta 55 % on Nepalin ja 45 % Intian puolella. Karnalin kokonaisvirtaama on 94 400 miljoonaa m3/a. ==Luonto== Bardian kansallispuisto sijaitsee Karnalin jokilaaksossa Nepalissa. Puistossa on kaksi intiannorsujen laumaa, ja siellä on myös useita kaurislajeja, gaureja, nilgauantilooppeja ja himalajantareja. Karnalijoessa elää myös uhanalaisia suokrokotiileja, gaviaaleja ja harvinaisia gangesindelfiinejä. == Lähteet == Luokka:Intian joet Luokka:Kiinan joet Luokka:Nepalin joet Luokka:Gangesin vesistö
Germaniitti

Germaniitti on harvinainen mineraali, joka esiintyy pieninä pitoisuuksina muiden mineraalien yhteydessä. Mineraali löydettiin vuonna 1920 Tsumebin malmiesiintymästä nykyisen Namibian alueelta ja myöhemmin mineraalia on löydetty muun muassa Ranskasta ja Bulgariasta. Mineraalin koostumus vaihtelee jonkin verran. Noin puolet sen painosta on kuparia ja kolmasosa rikkiä. Lisäksi mineraali sisältää germaniumia ja siinä voi olla myös noin 0–10 painoprosenttia rautaa ja noin 0–5 painoprosenttia sinkkiä. Näiden alkuaineiden lisäksi germaniitissä voi olla pieniä määriä arseenia, vanadiinia, galliumia, tinaa, antimonia, volframia, molybdeeniä, lyijyä tai hopeaa. Germaniitin kiderakenne on lähes samanlainen kuin stanniinilla ja kolusiitilla. == Lähteet == == Aiheesta muualla == *Webmineral: Germanite Mineral Data *Mindat: Germanite *Handbook of Mineralogy: Germanite (pdf) Luokka:Sulfidimineraalit
Lop Nurin kansallinen villikamelien rauhoitusalue

Lop Nurin kansallinen villikamelien rauhoitusalue () on vuonna 1986 perustettu luonnonsuojelualue Xinjiangin alueella Kiinassa.Zou Shuo, Tourists warned to stay away from rare camel habitat China Daily 11.5.2018, viitattu 25.1.2024 Se on yksi viimeisistä villikamelien esiintymisalueista.Carly Waterman, Lop Nur Nature Reserve EDGE of Existence 19.6.2007, viitattu 25.1.2024 Lop Nurin kansallinen villikamelien rauhoitusalue sijaitsee aavikkoisella seudulla, jossa Kiina teki aikoinaan ydinkokeita. Alueella on suolaisia ja kausittain kuivuvia järviä sekä soita. Lop Nurin pitkälti kuivunut järvi sijaitsee keskellä aluetta. Alueen keskimääräinen vuosittainen sademäärä on alle 100 millimetriä.Lop Nur Nature Reserve Wild Camel Protection Foundation, viitattu 25.1.2024 Rauhoitusalueen pinta-ala on 61 200 neliökilometriä. Siellä vallitsevat äärimmäiset olosuhteet, sillä talvet ovat hyvin kylmiä (jopa alle -40 celsiusta) ja kesät lyhyitä, mutta kuumia (jopa yli 55 celsiusta). Villikameleita elää alueen vuorten laaksoissa. Villikamelien alueella juomavesi on merivettä suolaisempaa ja niiden ravintoa ovat piikikkäät, sitkeät aavikkokasvit.Janne Flinkkilä, Kamelia ei jätetä Veikkaus 23.9.2021, viitattu 25.1.2024 Villikamelien lisäksi alueella elää gobinkarhuja, argaaleja, aasianvilliaaseja ja kuhertajagaselleja. Lop Nurin kansallista villikamelien rauhoitusaluetta valvoo Xinjiangin ympäristönsuojelun laitos. == Lähteet == Luokka:Xinjiang Luokka:Luonnonsuojelualueet
Cheng Wen-tsan

Cheng Wen-tsan (; s. 6. heinäkuuta 1967) on taiwanilainen Demokraattista edistyspuoluetta edustava poliitikko, joka on toiminut Kiinan tasavallan varapääministerinä vuodesta 2023 lähtien. Aiemmin hän on toiminut Taoyuanin kaupunginjohtajana sekä maan informaatioministerinä. Cheng valmistui vuonna 1990 sosiologian kandidaatiksi Taiwanin kansallisesta yliopistosta. Vuosina 1998–2002 hän istui Taoyuanin piirikunnanvaltuustossa. Vuosina 2006–2007 hän toimi informaatioministerinä. Hän joutui eroamaan vuonna 2007, koska hänen syytettiin yrittäneen suostutella japanilaista televisioyritystä myymään osuutensa taiwanilaisessa televisioyrityksessä. Vuonna 2009 hän oli ehdolla Taoyuanin piirikunnanjohtajaksi; hän sai vaalissa 45,69 prosenttia äänistä ja hävisi Kuomintangin John Wulle. Vuonna 2012 hän pyrki Kiinan tasavallan parlamenttiin Taoyuanin piirikunnan 1. vaalipiiristä; hän sai vaalissa 44,65 prosenttia äänistä ja hävisi Kuomintangin Chen Ken-telle. Vuoden 2014 paikallisvaaleissa hänet valittiin kaupungiksi vastikään muutetun Taoyuanin ensimmäiseksi kaupunginjohtajaksi. Hän sai vaalissa 51 prosenttia äänistä ja voitti 47,97 prosenttia äänistä saaneen Taoyuanin viimeisen piirikunnanjohtajan, Kuomintangin John Wun. Vuonna 2018 hänet valittiin jatkokaudelle 53,46 prosentin ääniosuudella. Hän toimi kaupunginjohtajana vuoteen 2022 asti. Vuonna 2022 paljastui, että Chengin Taiwanin kansallisessa yliopistossa tekemässä maisterintutkielmassa oli plagiarismia, minkä myötä hänen maisterintutkintonsa peruutettiin. Samana vuonna hänet nimitettiin Kiinan tasavallan jalkapalloliiton eli Kiinalaisen Taipein jalkapalloliiton puheenjohtajaksi, josta virasta hän erosi tammikuussa 2023. 31\. tammikuuta 2023 Cheng nimitettiin Kiinan tasavallan varapääministeriksi. == Lähteet == Luokka:Taiwanin ministerit Luokka:Vuonna 1967 syntyneet Luokka:Elävät henkilöt
Kirkastumisen katedraali

Kirkastumisen katedraali () on Ukrainan Odessassa sijaitseva Ukrainan ortodoksisen kirkon kirkkorakennus. Se on ortodoksisen kirkon pääpyhäkkö Odessassa. Se sijaitsee Unescon maailmanperintökohteeksi hyväksytyn Odessan historiallisen keskustan alueella Prymorskyin piirissä. Kirkon nimi viittaa Jeesuksen kirkastumiseen. \- Kirkon rakennustyöt aloitettiin vuonna 1795, ja kirkko vihittiin käyttöön toukokuussa 1809. Täydennysrakentamista jatkettiin 1800-luvulla. arkkitehti D. Frapollin suunnittelema kellotorni valmistui 1837. Vuoden 1841 jälkeen kellotorni päätettiin liittää silloiseen kirkkoon. Laajennukset jatkuivat, ja vuonna 1903 kirkko oli kooltaan eräs Venäjän keisarikunnan suurimmista; sinne sopi tuolloisten ohjeiden mukaan 9 000 ihmistä. Kirkon pinta-ala oli 90x45 metriä, kellotornin korkeus 72 metriä. Kirkko tuhottiin Neuvostoliitossa vuonna 1936 perusteellisesti, rakennus purettiin ja sen kalleudet varastettiin. 1940 sen paikalle rakennettiin suihkulähde. Ukrainassa kirkko rakennettiin uudelleen vuodesta 1999 lähtien, ja valmistui vaiheittain vuoteen 2010 mennessä. Alkuperäisistä esineistä kirkkoon on pystytty palauttamaan kaksi ihmeitätekeväksi luokiteltua ikonia: Iverskajan Jumalanäidin ja Nikolaos Ihmeidentekijän ikonit. Venäjän hyökkäyssodassaan tekemä ilmaisku Odessaan 23. heinäkuuta 2023 vaurioitti kirkkoa. Yhdistyneiden kansakuntien kasvatus-, tiede- ja kulttuurijärjestö Unesco tuomitsi voimakkaasti Venäjän toistuvat kulttuuriperintöä tuhoavat ohjusiskut. Odessa Sobornaya ploshad' middle XIX century.jpg|Kirkko 1840-luvulla. Odessa old CP Dome Cathedrale.jpg|Kirkastumisen katedraali 1800-luvun loppupuolella. Vue de Odessa La Cathedrale.JPG|Kirkastumisen katedraali (luultavasti 1900-luvun alun kuva). Спасо-Преображенський собор, Одеса DSC8126.jpg|Kirkastumisen katedraali (2019). Спасо-Преображенський кафедральний собор (Одеса) DJI 0076.jpg|Kirkastumisen katedraali sijaitsee Odessan Prymorskyin piirissä, kaupungin historiallisessa keskustassa. Transfiguration cathedral odessa.jpg|Sisänäkymä (2016). Transfiguration Cathedral in Odesa after Russian missile attack, 2023-07-23 (22).jpg|Heinäkuussa 2023 Venäjän ilmaisku vaurioitti kirkkoa. ==Lähteet== == Aiheesta muualla == * Transfiguration Cathedral (Спасо-Преображенский собор) (skyscraperpage.com) Luokka:Odessan rakennukset ja rakennelmat Luokka:Ukrainan katedraalit
Zach Benson

Zach Benson (s. 12. toukokuuta 2005 Chilliwack, Brittiläinen Kolumbia, Kanada) on kanadalainen jääkiekkoilija. Hänen pelipaikkansa on vasen laitahyökkääjä ja hän laukoo vasemmalta. Benson edustaa NHL-joukkue Buffalo Sabresia. Ennen NHL- uraansa Benson pelasi kolmen kauden ajan WHL-juniorisarjassa Winnipeg Icen joukkueessa. Buffalo Sabres varasi hänet ensimmäisellä kierroksella 13. varausvuorolla vuoden 2023 NHL:n varaustilaisuudessa. Benson on pelannut 37 NHL:n runkosarjan ottelua. Näissä otteluissa hän on tehnyt neljä maalia ja kymmenen syöttöä eli 14 tehopistettä. Uran tilastot päivitetty 25. tammikuuta 2024. == Lähteet == Luokka:Kanadalaiset jääkiekkoilijat Luokka:Buffalo Sabresin pelaajat Luokka:Buffalo Sabresin varaamat pelaajat Luokka:Vuonna 2005 syntyneet Luokka:Elävät henkilöt